<classify> Chanzo cha picha, ReutersMshambulizi wa Chelsea Romelu Lukaku yuko mbioni kujiunga na Roma ya Serie A kwa mkopo wa msimu mzima.Mkataba huo unajumuisha ada ya mkopo ya pauni milioni 8 na Roma itagharamia mishahara ya mchezaji huyo wa kimataifa wa Ubelgiji mwenye umri wa miaka 30.Inter Milan walikuwa na matumaini kwamba Lukaku, ambaye hayumo katika mipango ya Mauricio Pochettino ndani ya Chelsea, angerejea katika klabu hiyo ambayo alikaa kwa mkopo msimu uliopita.Lakini fowadi huyo hakuwa na furaha kocha Simone Inzaghi hakumuweka katika kikosi cha kwanza katika fainali ya Ligi ya Mabingwa.Chanzo cha picha, ReutersViongozi wa kanda ya Shirikisho la Soka la Uhispania wamemtaka rais Luis Rubiales kujiuzulu mara moja baada ya kumbusu mchezaji Jenni Hermoso.Rubiales, 46, amekosolewa vikali baada ya tukio hilo kufuatia ushindi wa fainali ya Kombe la Dunia la Wanawake la Uhispania.Hermoso, 33, alisema busu kwenye midomo yake haikuwa ya maafikiano.Hapo awali, waendesha mashtaka wa Uhispania walifungua uchunguzi wa awali ili kujua ikiwa tukio hilo ni sawa na uhalifu wa unyanyasaji wa kijinsia.Chanzo cha picha, Getty ImagesEverton wamekamilisha usajili wa mshambuliaji wa Ureno Beto kutoka Udinese kwa mkataba wa miaka minne.Beto, ambaye atavaa jezi namba 14, alisema : Ninajisikia vizuri kujiunga na Everton. Siku zote nimekuwa nikiwathamini kama klabu.Chanzo cha picha, ReutersMeneja wa Chelsea Mauricio Pochettino amesema mchezaji Raheem Sterling: ambaye hali yake iko shwari wakati huu anastihili kusifiwa kwa uwezo na makali yake .Anastahili sifa. Tunatengeneza jukwaa kwa wachezaji kuwa bora zaidi, kujisikia vizuri na kufanya vizuri. Wakati wachezaji kama yeye wanafanya kama alivyofanya katika siku chache zilizopita. michezo ni kutafuta jukumu kutoka ndani na anastahili sifa.Polisi wa Northumbria wanachunguza ugomvi mkali uliohusisha nahodha wa Newcastle Jamaal Lascelles.Video ya tukio hilo lililotokea katika Barabara ya Westgate katikati mwa jiji la Newcastle, iliwekwa kwenye mitandao ya kijamii.Polisi wa Northumbria walisema walipokea ripoti muda mfupi baada ya saa kumi asubuhi Jumapili, 20 Agosti.Newcastle walikataa kutoa maoni yao walipoulizwa na BBC Sport.Video hiyo inaonyesha watu kadhaa wakirusha ngumi na mateke huku pambano likiendelea hadi mtaani.Chanzo cha picha, Getty ImagesMlinda mlango wa Manchester United Andre Onana ameitwa katika kikosi cha Cameroon kwa ajili ya mechi yao ya mwisho ya kufuzu kwa Kombe la Mataifa ya Afrika.Tangazo hilo linakuja miezi tisa baada ya kusimamishwa kazi na shirikisho la nchi yake katikati ya michuano ya Kombe la Dunia 2022 nchini Qatar.Onana mwenye umri wa miaka 27 alijiunga na United akitokea Inter Milan mwezi Julai , akichukua kama chaguo la kwanza Old Trafford kutoka kwa David De Gea, ambaye aliondoka baada ya miaka 12 katika klabu hiyo.Chanzo cha picha, Getty Images  <topic>: MICHEZO 